Κάρολος Εμμανουήλ Γ΄ της Σαρδηνίας

Ο Κάρολος Εμμανουήλ Γ΄ της Σαρδηνίας΄ (ιταλ. Carlo Emanuele III di Savoia, 27 Απριλίου 1701 - 20 Μαρτίου 1773) ήταν δούκας της Σαβοΐας και βασιλιάς της Σαρδηνίας (1730 - 1773).http://www.treccani.it/enciclopedia/carlo-emanuele-iii-di-savoia-re-di-sardegna_(Dizionario-Biografico)/

 Βιογραφία 
Γεννήθηκε στις 27 Απριλίου 1701 στο Τορίνο, το πέμπτο παιδί και δεύτερος γιος του Βίκτωρα Αμεδαίου Β΄ της Σαρδηνίας και της Άννας Μαρίας της Ορλεάνης. 

Όταν ο μεγαλύτερος αδελφός του, Βίκτωρ Αμεδαίος, απεβίωσε σε ηλικία 16 ετών το 1715, ο Κάρολος Εμμανουήλ έγινε διάδοχος του θρόνου της Σαρδηνίας.http://www.museotorino.it/view/s/6d0ee310feca42caa792b417e2914a86

Το 1730 ο πατέρας του παραιτήθηκε αφήνοντας τον θρόνο στον Κάρολο.http://www.numismaticavaresina.it/monete-doro/savoia/carlo-emanuele-iii-1730-1773/c1/s2/t580.html Οι σχέσεις των δύο ανδρών δεν θεωρούνταν ποτέ καλές και κατά συνέπεια, ο Κάρολος Εμμανουήλ Γ΄ έλαβε ελλιπή εκπαίδευση. Ωστόσο, απέκτησε αξιοσημείωτη γνώση στον στρατιωτικό τομέα.http://mpgigi.altervista.org/isavoia/carlemanuele3.htm

Πέθανε στο Τορίνο σε ηλικία 71 ετών και ενταφιάστηκε στη Βασιλική της Σουπέργκα. Τον διαδέχθηκε ο γιος του, Βίκτωρ Αμεδαίος.

Οικογένεια
Ο Κάρολος Εμμανουήλ έκανε τρεις γάμους, από τους οποίους απέκτησε δέκα παιδιά:

1) Νυμφεύτηκε πρώτα την Άννα Χριστίνα, κόρη του Θεοδώρου Ευσταθίου του Παλατινάτου-Ζούλτσμπαχ, και είχε ένα τέκνο:
 Βίκτωρ Αμεδαίος Θεόδωρος (1723 - 1725).

2) Το 1723 απεβίωσε η Άννα Χριστίνα και ο Κάρολος Εμμανουήλ Γ΄ έκανε δεύτερο γάμο το 1724 με την Πολυξένη, κόρη του Ερνέστου Λεοπόλδου της Έσσης-Ρότενμπουργκ, και απέκτησε έξι παιδιά:
 Βίκτωρ Αμεδαίος Γ΄ (1726 - 1796), Βασιλιάς της Σαρδηνίας.
 Ελεονώρα (1728 - 1781).
 Μαρία Λουίζα (1729 - 1767), μοναχή.
 Μαρία Φηλικίτη (1730 - 1801).
 Εμμανουήλ Φιλιβέρτος (1731 - 1735).
 Κάρολος Φραγκίσκος Ρομουάλδος (22 Ιουλίου - 28 Δεκεμβρίου 1733).

3) Το 1735 απεβίωσε η Πολυξένη και ο Κάρολος Εμμανουήλ Γ΄ νυμφεύτηκε  το 1737 για τρίτη φορά, την Ελισάβετ Θηρεσία, κόρη του Λεοπόλδου της Λωρραίνης, και είχε τρία τεκνα:
 Κάρολος Φραγκίσκος (1738 - 1745).
 Μαρία Βικτωρία Μαργαρίτα (1740 - 1742).
 Βενέδικτος (1741 - 1808), Δούκας του Σαμπλαί.


 Πρόγονοι  

Παραπομπές

|-

Κατηγορία:Βασιλείς της Σαρδηνίας
Κατηγορία:Οίκος της Σαβοΐας
Κατηγορία:Δούκες της Σαβοΐας